


* Cu ajutorul lui Dumnezeu, în această lună ministrul Educaţiei a 
emis ordinul prin care s-a obţinut autorizarea gimnaziului 
Școlii Sf. Ierarh Nicolae, așadar la toamnă se pot deschide 
oficial porţile claselor V-VIII de la şcoala noastră. 


«+ Deşi puţine ca număr, deci trebuind să se ostenească mai mult, 
maicile de la mănăstirea Criscior au poftit cu multă dragoste la 
hramul mănăstirii — Tăierea Capului Sf. loan Botezăto- 
rul, pe toţi cei care îl iubesc pe Înaintemergătorul. O parte din 
Grupul Psaltic Sf. loan Damaschin a dat răspunsurile la strană. 
Cerându-le să ne pomenească mereu în aceste vremuri grele, să 
nu le uităm nici noi în rugăciuni pe surorile noastre, miresele lui 
Hristos! 


+ Cu bucurie am aflat ştirea că una dintre adolescentele obştii 
noastre, Elena Dărăban, a obţinut premiul I la concursul 
de arte plastice organizat în cadrul Serbării de la Putna (foto). 
li dorim să-și sporească mereu talantul întru slava lui Dumne- 
zeu! 











Darul unei generații. 1871 











«+ Părintele Arhimandrit Antipa Protopsaltul, stareţul Chiliei „Sfânta Ana” a Mă- 
năstirii Iviru din Athos a donat Mănăstirii Plumbuita un fragment din moaş- 
tele ocrotitorului ei spiritual, Sfântul Proroc Ioan Botezătorul. Părinţii de 
la Chilia „Sfânta Ana” aveau două racle cu fragmente din moaștele Sfântului Ioan şi 
au dăruit-o Mănăstirii Plumbuita pe cea mai mare dintre ele zicând că sunt mai de 
folos într-o mănăstire decât în chilia lor. (sursa: basilica.ro) 


+ Pompierii români detaşaţi în Grecia au stins incendiul care a cuprins două 
chilii ale Mânăstirii Sf. Proroc Ilie din zona Vilia, regiunea Attica. Dar cea mai 
mare parte a făcut pronia divină, care a mânat flăcările, prin intermediul vântului, pe 
lângă mănăstire și mai departe de ea. Pompierii români au fost foarte apreciaţi de 
greci şi în cursul intervențiilor de pe Insula Evia din prima parte a lunii. (sursa: ba- 
silica.ro) 


* Înaltpreasfinţitul Părinte Timotei a participat duminică la Adunarea anuală a 
Oastei Domnului din Arad. Intrunirea a avut loc după liturghie, la parohia Gră- 
dişte I din municipiu. În cadrul adunării s-au rostit poezii şi s-au cântat din cântările 
Oastei, multe dintre ele compuse de fratele Traian Dorz. Ierarhul şi-a exprimat apre- 
cierea pentru activitatea Oastei Domnului şi a îndemnat la „stăruinţă în unitate”. 





(sursa: basilica.ro) 








GOS ne recomandă 


Fericiţii nebuni pentru Hristos. Părintele Teofilact şi Serafim Ileroschimonahul 


Nebunia pentru Hristos rămâne una dintre cele mai grele şi mai măreţe nevoinţe ale evlaviei 
ortodoxe, pe care, din iubire de Dumnezeu şi de oameni, au luat-o asupra lor unii dintre creş- 
tinii cei mai râvnitori. Este o nevoinţă creştinească pe cât de rară, pe atât de anevoioasă şi de 
înaltă, la care sunt chemaţi de Domnul Dumnezeu numai bărbaţi şi femei dintre cei mai aleși, 
puternici cu trupul şi cu sufletul. Părintele Teofilact şi ieroschimonahul Serafim sunt doi din- 
tre aceşti apropiaţi ai Împărăției lui Dumnezeu, în ale căror cuvinte și fapte căutătorului de 
cele nepământeşti i se descoperă din plin strălucirea cea mai presus de minte a vieţii harice. 





FERICIȚII NEBUNI 
PENTRU HRISTOS 





Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 





Numărul 32 (LI) 





Mijloace de 


Cuvânt al Sfântului 
VASILE al KINESMEI 





Atunci când Domnul, după Schimbarea Sa 


la Faţă, S-a coborât de pe Muntele Taborului, 
i-a găsit în mare tulburare pe ucenicii pe care 
îi lăsase jos. Aceştia erau înconjurați de o 
mulţime uriaşă — gloată pătimaşă, zgomotoa- 
să, care striga în gura mare, gesticula cu în- 
fierbântare, stârnită de o anumită întâmplare. 
In mijlocul acestei zarve se distingeau glasuri- 
le ba zeflemitoare, ba nemulţumite ale cărtu- 
rarilor, ce se sfădeau cu ucenicii... 


Maxihdina 


Foaie ortodoxă pentru suflet 


rire a credinţei . 


Când Domnul i-a întrebat pe 
cărturari despre pricina tulbu- 
rării, s-a dovedit că cineva din 
popor îl adusese la ucenici pe 
fiul său, care era stăpânit de un 
duh mut, cerând să fie tămă- 
duit. De aceasta dată însă pu- 
terea obişnuită de vindecare, 
pe care ucenicii o primiseră de 
la Domnul mai înainte, i-a tră- 
dat, în pofida tuturor sforțări- 
lor, nu l-au putut izgoni pe 
drac. Tocmai această neajuto- 
rare și neputinţă a ucenicilor 
în faţa feciorului îndrăcit stâr- 
nise acea aţâţare a gloatei pes- 
te care Domnul a dat la picioa- 
rele muntelui. 


La drept vorbind, ambianța în 
care se petrecuseră toate aces- 
tea nu prea putea să ajute la 
trezirea şi întărirea credinţei 
cuiva. Nereuşita ucenicilor, 
feţele lor ruşinate şi tulbu- 
rate, batjocurile muşcă- 
toare şi bucuria răutăcioa- 
să a cărturarilor, gloata 
nedumerită, dezamăgită, 
sceptică: toate acestea pu- 

teau să clatine până şi o 
credinţă tare. După cât se 
pare, în acele clipe nici măcar 
ucenicii n-au dat dovadă de o 
mare credinţă, lucru prin care 
se şi explică nereuşita lor. Cel 
puţin atunci când, rămânând 
singuri cu Domnul, I-au pus 
întrebarea directă: „De ce noi n 
-am putut să-l scoatem?”, 
Domnul le-a răspuns: „Pentru 
puţina voastră credinţă”. 


Pentru noi are importanţă aici 
o întrebare: cum să ne întărim 
credința? Fiindcă adesea ne 
găsim în situaţia nefericitului 
tată din Evanghelie: ne dăm 
seama de necesitatea credinţei, 
ştim că fără ea nu putem înain- 
ta niciun pas pe calea vieţii 
duhovniceşti, şi totodată sim- 
țim în noi numai răceala îndo- 
ielilor şi a scepticismului. Răs- 
punsul îl dă chiar Mântuitorul: 
prin rugăciune. Rugăciunea 
nu numai că întărește credinţa, 
ci O şi salvează de necredinţă în 
cele mai primejdioase clipe ale 
vieţii, când duhul rău îl ispiteş- 




















eeRugăciunea, adresarea directă către Dumne- 
zeu, se dovedesc a fi un mijloc puternic de întă- 


te pe om cu îndoieli privitoare la 
însăşi existenţa lui Dumnezeu. 


Ce putere are rugăciunea pentru în- 
tărirea credinţei vedem din viaţa 
Sfântului Nifon al Constanţianei Ci- 
prului. Sf. Nifon s-a născut şi a fost 
crescut în biserică, dar în tinereţe a 
nimerit în tovărăşia unor oameni 
stricaţi şi, supunându-se înrâuririi 
acestora, a început să ducă o viaţă de 
beţie şi desfrâu. Un prieten de-al lui, 
Vasile, om cu viaţă evlavioasă, îl căi- 
na și-i spunea adesea: 


— Ce s-a întâmplat cu tine ? Eşti viu 
cu trupul, dar sufletul tău e mort... 
Doar umbra ta umblă printre oa- 
meni! Pocăieşte-te! Intoarce-te că- 
tre Dumnezeu! 


— Soarta mea este hotărâtă — răs- 
pundea cu tristeţe Nifon. Pentru 
mine nu este pocăință! 


Încerca să se roage şi nu putea, iar în 
suflet simţea o pustietate apăsătoa- 
re. Nervii, zdruncinaţi de beţii şi 
dezmăţ, își arătau tot mai mult sta- 
rea bolnăvicioasă. Voia să se ascun- 
dă de oameni, ca nimeni să nu vadă 
pe chipul lui schimbat urmele lim- 
pezi ale patimilor nestăvilite și ale 
vieţii desfrânate. Se gândea: „Cum o 
să mă arăt eu la Infricoşătoarea 
Judecată dacă aici, pe pământ, un- 


de nu sunt încă descoperite toate 
faptele mele, par deja atât de întu- 
necat...?” Sufletul lui a însetat iarăşi 
de rugăciune, dar în urechi îi răsuna 
un glas ispititor: „Dacă o să te rogi, 
o să înnebuneșşti, şi oamenii O să-şi 
bată joc de tine!” 


Totuşi, noaptea s-a silit să se scoale 
din pat şi să se roage — şi deodată s-a 
văzut înconjurat de un întuneric 
dens; în suflet i s-a strecurat groaza, 
şi de frică s-a culcat iar pe pat. Dimi- 
neaţa s-a dus la biserică, unde nu 
mai mersese de multă vreme, şi a 
căzut suspinând în faţa icoanei Mai- 
cii lui Dumnezeu: „Miluiește-mă, 
Ocrotitoarea creştinilor, s-a rugat, 
ridică-mă, Nădejdea celor ce se că- 
lesc!“ 


Și s-a săvârşit o minune: chipul Mai- 
cii Domnului a strălucit şi a prins 
viaţă, ochii au privit cu bucurie la el, 
chipul din icoană a fost luminat de 
un zâmbet ceresc... 


Așa a avut loc întoarcerea către 
Dumnezeu a lui Nifon. EI s-a călugă- 
rit şi a început să se nevoiască aspru. 
Domnul a îngăduit însă asupra lui o 
și mai grea ispită. Aproape patru 
ani l-a chinuit aşa-numitul răz- 
boi al gândului. A început să i se 
pară dintr-o dată că Dumnezeu nu 
există, că toate în câte crede și la 





care se închină nu sunt altceva decât 
fantezie, joc al închipuirii, şi că ne- 
voinţa lui n-are nici o noimă. Peste 
tot îl urmărea glasul ispititor: „Nu 
este Dumnezeu”. „Nu, s-a împotrivit 
Nifon cu disperare, n-o să mă lepăd 
niciodată de Hristos, chiar dacă o 
să cad în curvie, chiar dacă o să 
omor sau o să fac o fărădelege şi 
mai urâtă!..” „Ce vorbeşti?” i-a şop- 
tit același glas zeflemitor al ispitito- 
rului. „Nu există Hristos!” 


Atunci, Nifon a început să se roage, 
ca să alunge cumplitele bănuieli. 
„Dumnezeule, Dumnezeul meu! — 
spunea el cu negrăită tristeţe. De ce 
m-ai părăsit? — Dă-mi semn că Tu 
eşti Dumnezeu şi că afară de Tine 
nu este altul!”. Şi Domnul a luat 
aminte la rugăciunea lui fierbinte: 
chipul Domnului din icoana înaintea 
căreia se ruga nevoitorul a strălucit 
ca soarele şi a prins viaţă; o minuna- 
tă bună-mireasmă s-a revărsat din 
ea. Din nou s-a săvârşit o minune 
pentru a întări credinţa primejduită 
a lui Nifon. De atunci sufletul lui 
parcă s-a călit: au pierit toate îndoie- 
lile, iar în sufletu-i chinuit s-au aş- 
ternut tihna netulburată și pacea 
credinţei. Astfel, rugăciunea, adresa- 
rea directă către Dumnezeu, s-au 
dovedit a fi un mijloc puternic de 
întărire a credinţei. 





— 





Într-o cetate din Bizanţ trăia un 
episcop foarte iubit de poporul său. 
Dar într-o zi s-a întâmplat ceva în- 
grozitor: fie din propria lui slăbiciu- 
ne, fie din negrijă, fie prin înşelăciu- 
nea diavolului, acest episcop a căzut 
în păcatul cel greu al curviei. A doua 
zi era un praznic mare și trebuia să 
slujească Sf. Liturghie în catedrală. 
De cum a intrat în biserică, s-a dus la 
amvon şi a mărturisit tuturor păca- 
tul său. Apoi şi-a luat cârja episcopa- 
lă, simbolul treptei ierarhice, şi i-a 
dat-o diaconului, spunând cu glas 
tare şi cu multă umilinţă, ca toţi să-l 
audă: 


- După ce am păcătuit în acest chip, 
nu mai pot fi episcopul vostru. Vă 
rog să alegeţi pe altcineva vrednic. 


In biserică s-a aşternut o tăcere de- 
plină. Apoi suspinuri s-au auzit prin 
mulţime. Oamenii au început să 





Cu bocceluţa în 


SMERENIA: Povestea adevărată 


a unui episcop 


plângă. Plângea şi episcopul, cu ca- 
pul plecat, stând în picioare în faţa 
credincioşilor. Apoi ierarhul a pornit 
să meargă spre ieşire, dar oamenii s- 
au mişcat şi l-au prins de mâini, să 
nu plece. 


Deodată s-a auzit un strigăt: 


-Rămâi aici, ca episcop al nostru, 
iar păcatul tău să fie asupra noas- 
tră! 

Apoi toţi au început să strige acelaşi 


lucru: 


-Rămâi episcopul nostru! Păcatul 
tău să fie asupra noastră! 


Mişcat de dragostea oamenilor, epis- 
copul s-a urcat iar la amvon şi le-a 
spus: 


-Dacă vreţi să rămân episcopul vos- 
tru, deşi sunt nevrednic de aceasta, 


să faceţi ce vă spun. 


Apoi a poruncit să se închidă toate 
porţile mari ale catedralei şi să ră- 
mână deschisă o singură ușă mică. 
Apoi s-a întins pe jos, în faţa uşii, şi 
a zis cu glas mare: 


-Cel ce nu va călca pe mine când va 
ieşi din biserică să nu aibă parte de 
viața veşnică! Să mă călcaţi cu toţii 
în picioare, ca aşa să cunoaşteţi cât 
de păcătos sunt şi nevrednic deopo- 
trivă. 


Iar creştinii, ca să nu-şi piardă epis- 
copul, au făcut pe rând ascultare. 
Unul câte unul au păşit pe el şi apoi 
și-au şters picioarele de hainele sale. 
Când a trecut şi ultimul, s-a auzit un 
glas din cer: 


-Iertat să-i fie păcatul cel greu pen- 
tru marea sa smerenie! 


MINUNI din zilele noastre 





De trei ori minunat - 
SF. LUCA AL CRIMEII 


d E este o tânără din Grecia care 


nu prea mergea la biserică. Dar ne- 
cazul a poposit în casa lor şi lucruri- 
le s-au schimbat pentru ea şi familia 
ei. Sora mai mică, Zoe, s-a îmbolnă- 
vit de anevrism cerebral și medicii i- 
au spus că nu mai are nicio şansă de 
vindecare. Atunci Tania nu a ştiut ce 
să facă şi şi-a spus durerea pe reţele- 
le sociale, cerând prietenilor să facă 
rugăciune pentru Zoe, fără să menţi- 
oneze boala. 


Aşa a aflat de situaţie un preot orto- 
dox, pe nume Vasilios. A mers la 
bisericuţa Sf. Paisie, zidită de el, 
hotărât să o pomenească pe copilă 
în chip mai deosebit. Dar când a 





intrat în biserică, s-a întâmplat ceva 
neobişnuit cu icoana Sf. Luca al Cri- 
meii. Inăuntru era întuneric, dar 
preotul a văzut cum din icoană au 
apărut raze de lumină și faţa sfântu- 


lui s-a luminat complet. Atunci a 
început să se roage puternic la Sf. 
Luca pentru Zoe şi a simţit cu putere 
că fata se va vindeca. 


După ce a terminat rugăciunea s-a 
întors acasă şi i-a trimis un mesaj 
Taniei: „Nu ştiu ce problemă medi- 
cală are sora ta, dar sunt încredinţat 
că se va face bine, iar cel care o va 
vindeca e Sf. Luca Doctorul”. Tania i 
-a spus de anevrismul cerebral, iar 
părintele Vasilios i-a repetat că Zoe 
se va vindeca, să fie liniștită și i-a 
spus cum să se roage Sfântului. 


Atunci Tania a întrebat unde poate 
găsi o biserică a Sf. Luca, să meargă 
să se roage, dar nu a găsit niciuna în 
apropierea ei. Părintele Vasilios i-a 
spus să se roage acasă cum poate, 
iar când minunea se va împlini, el va 
începe să construiască o biserică 
pentru Sf. Luca. 


Între timp, unul din cumnaţii lui 
Zoe a început să facă pregătirile de 
înmormântare, căci fata era tot mai 
rău. Însă în câteva zile situaţia a în- 
ceput să se schimbe şi ea s-a simţit 
mai bine. Minunea s-a înfăptuit. 


Atunci Tania a luat legătura cu pă- 
rintele Vasilios, ca să-și ţină promi- 
siunea și să înceapă să ridice o bise- 
ricuţă. Părintele a căutat şi a găsit 






două terenuri care păreau potrivite 
pentru acest scop. Unul dintre ele îl 
atrăgea mai mult. Era un teren 
abandonat de câţiva zeci de ani şi 
avea o ruină de construcţie pe el, ale 
cărei cărămizi puteau fi folosite pen- 
tru noua biserică, întrucât nu avea 
niciun ban pentru materiale. 


În acea seară, a primit un mesaj de 
la o femeie numită Alexandra, care i 
-a spus că tatăl ei a adormit şi i-a 
lăsat o proprietate la ţară, dar ea nu 
doreşte să locuiască acolo. Astfel că 
s-a gândit că cel mai bun lucru ar fi 
să doneze pământul bisericii. Spre 
mirarea și bucuria părintelui Vasili- 
os, acel teren era tocmai cel pe care 
el dorea să construiască biserica 
închinată Sf. Luca. Când a auzit Ale- 
xandra, cu atât mai mult a rămas în 
hotărârea ei de a dona. 


Dar nu au fost doar aceste două mi- 
nuni, vindecarea fetei şi donarea 
terenului, ci în aceeaşi zi s-a mai 
petrecut o minune. Un constructor | 
-a sunat pe părintele Vasilios să-l 
întrebe dacă nu are nevoie de ajutor 
la construirea unei biserici... 


Acestea au fost lucrările minunate 
ale unui sfânt minunat — Sf. Luca al 
Crimeii. Dumnezeu este viu prin 
sfinţii Săi şi a arătat-o încă o dată, 
spre a noastră întărire! 





IMPRESII DE LA PUTNA... 


„Serbarea de la Putna 150 - Continuitatea unui ideal” a fost o experi- 
ență deosebită. Văd evenimentul acesta la fel de valoros şi concentrat 
din punct de vedere istoric ca Centenarul din 2018. Să ştii că ur- 
mezi sau refaci paşii unor mari oameni ai ţării precum Emi- 
nescu, Slavici, Xenopol, Porumbescu este o mare onoare. 

Cel mai memorabil moment a fost, pentru mine, mersul cu torţele pe 
Dealul Crucii și formarea numărului 150 de către câteva sute de ti- 
neri. Nici urcușşul, nici coborâşul n-au fost uşoare, însă cântecele, voia 
bună şi simţțământul de unitate dintre noi ne-au făcut să uităm orice 


urmă de oboseală sau efort. 


Nu pot decât să fiu recunoscătoare că am fost părtaşă unui astfel de 


eveniment pe care îl voi purta cu multă preţuire în suflet. 


Maria, studentă 





Mărturisitorii: lerom. NECTARIE CIOLACU 


(* 31 august 2000) 





ÎN) ez de aromâni dârji, păr. Nec- 


tarie a migrat împreună cu câteva 
zeci de mii de compatrioți din Mace- 
donia, tocmai în Dobrogea, căci sta- 
tul român din perioada interbelică i- 
a sprijinit pe cei care sufereau din 
cauza naţionalismului grec şi bulgar. 


Aici, tânărul Nicolae şi-a întemeiat o 
familie, a primit pământ. Apoi, pen- 
tru credinţa sa tare în Biserică şi 
neamul românesc, a ajuns să sufere 
închisoare, încă din 1942. Eliberat în 
1945, înţelege că schimbările politice 
din România vor afecta tocmai ființa 
spirituală şi naţională a poporului. 
Ca atare, găseşte o singură modalita- 
te de a sta drept, împotriva vrăjma- 
șului care lucra prin oameni: ia calea 
pădurilor dobrogene, alături de mai 
mulţi prieteni. 


Grupul lor de rezistenţă s-a numit 
„Haiducii Dobrogei” şi din el făceau 
parte mărturisitori deja cunoscuţi 
nouă, precum Gogu Puiu. Au luptat 
cu Securitatea 3 ani. Apoi au început 
să cadă pe rând, ucişi sau arestaţi 
prin trădare. Ultimul a fost el, Nico- 
lae Ciolacu. Prin octombrie 1951 este 
înconjurat şi este nevoit să se predea 
pentru a salva viaţa familiei lui. Cu 
părul peste umeri, barba până la 
piept şi mustaţa mare, stufoasă, înfă- 
țişarea lui provoca teroare în rândul 
securiștilor. A urmat Golgota închi- 
sorilor... lată ce mărturiseşte păr. 
Nectarie despre aceasta: 


„Un gealat avea în mână un fel de 
aparat cu două cordoane, care 
aveau la capăt câte o brățară de 
metal. A început unul: Banditule, 
spune alte arme şi alte gazde. Le- 
am spus: Alte arme şi alte gazde nu 
am decât acelea pe care le-am spus. 
Stai pe scaun. Cel cu aparatul mi-a 
luat mâinile şi mi le-a pus în brăţă- 





HAIDUCUL Dobrogei: 





e e Toate sunt de la Dumnezeu şi nimic nu se întâmplă 


fără ştirea Lui. 


rile de la cele două cordoane. Apa- 
ratul avea o manivelă, iar un gealat 
i-a spus altuia: învârteşte la 150 de 
volți să-l omorâm, mama lui de 
bandit, că nu spune nimic. Când a 
învârtit de manivela, a produs un 
curent aşa de puternic încât mi-a 
zdruncinat tot corpul. Am sărit de 
pe scaun jos pe podea şi țipam de 
durere şi călăii învârteau într-una 
de manivelă. 


Au adus o rangă, apoi m-au făcut să 
mă încovoi ca un covrig şi mi-au 
legat mâinile de gleznele picioarelor 
între braţe, şi între genunchi s-a 
făcut un gol; prin acel loc au intro- 
dus ranga de fier, au prins cu toţii 





Ra ee e i 

de capetele răngii, m-au săltat în 
Sus şi au pus un capăt de rangă pe 
un birou şi celălalt capăt de rangă 
pe celălalt birou. Am rămas spânzu- 
rat de rangă cu capul în Jos şi cu 
fundul şi tălpile picioarelor în sus. 
Numai bine şi potrivit de bătut şi de 
lovit. 


Au început operația cu o singură 
cravaşă de cauciuc, pe care o folo- 
seau pe rând, câte trei sau patru 
lovituri fiecare, la fund mai puțin, 
mai mult pe tălpi. Până la douăzeci 
de lovituri am răbdat, n-am ţipat de 
loc. Dar m-au prididit durerile şi 
am început să urlu de durere, dar 
lor nu le păsa, loveau într-una şi 


radioul cânta cât se putea de tare, 
ca să nu se audă țipetele în stradă. 
M-am gândit la cele spuse de Sf. 
Pavel: «De cinci ori am căpătat de 
la iudei patruzeci de lovituri fără 


» 


uUna.»... 


Vor urma: condamnarea la 25 de ani 
de temniţă, peregrinările prin Jilava, 
Gherla, Aiud (unde refuză orice com- 
promis şi pătimeşte mult pentru 
aceasta). Este eliberat în 1964, îm- 
preună cu toţi deţinuţii politici. 


După zeci de ani de închisoare, păr. 
Nectarie ajunge acasă şi în camera 
soţiei sale, Piha, găseşte o bătrânica, 
pe care ezită să o salute, necunos- 
când-o. Bătrânica cea străină era 
Piha, soţia pe care o lăsase acasă tâ- 
nără și în putere. Copiii săi, care 
aveau sub 10 ani când îi văzuse ulti- 
ma dată, aveau acum copii la rândul 
lor... 


Următorii 20 de ani au însemnat o 
nouă închisoare, în aşa-zisa liberta- 
te: este mereu hăituit de Securitate, 
chemat, anchetat, presat să devină 
informator. În 1982 hotărăşte să fu- 
gă din ţară cu soţia sa şi ajung în 
SUA, unde va scrie tot ce avea pe 
suflet, într-o carte intitulată „Hai- 
ducii Dobrogei”. 


După căderea comunismului revine 
în ţară. Întrucât soţia îi murise în 
exil, ia hotărârea să devină monah şi 
se retrage la Mănăstirea Brâncovea- 
nu de la Sâmbăta de Sus. Aici 
„haiducul” Ciolacu și-a trăit ultimii 
ani de viaţă întru Hristos, sub nume- 
le de Părintele Nectarie. A adormit la 
31 august 2000. Mormântul său se 
află chiar în curtea Mănăstirii. Să-l 
cercetăm dacă ajungem acolo, iar 
dacă nu, să zicem o rugăciune pentru 
sufletul său, cerându-i să ne pome- 
nească înaintea lui Dumnezeu! 





SF. MUCENIC MAMANT, 


mare ajutător al copiilor şi 


păstorilor 
(2 septembrie) 


Acest sfânt a trăit în a doua jumă- 


tate a secolului al III-lea şi era din 
Asia Mică. Părinţii săi erau creştini 
și fiind prinşi pentru credinţă în 
Hristos şi băgaţi în temniţă, Ma- 
mant s-a născut acolo, în închisoare. 
Și murind părinţii lui în temniţă, 
fericitul acesta a fost luat de o feme- 
ie creștină, care l-a crescut. Iar, pen- 
tru că pruncul striga adesea pe mai- 
că-sa zicând „mamă", ea i-a pus nu- 
mele Mamant. Iar dacă s-a făcut de 
cincisprezece ani, aflându-se că este 
creştin, a fost prins şi bătut cu toie- 
ge, şi spânzurându-i-se un plumb pe 
grumaz l-au aruncat în mare. Dar 
prin dumnezeiască putere, fiind 
mântuit de primejdie, s-a ascuns 
într-o peşteră, în care petrecea în 
post şi rugăciune. 


Cu porunca lui Dumnezeu se adu- 
nau fiarele la Sf. Mamant în pustia 
aceea, ca oile la păstor şi i se supu- 
neau. Hrana lui era lapte de animale 
sălbatice pe care, mulgându-le, făcea 
brânză de mâncare nu numai pentru 
el, ci şi pentru săraci. Străbătând 
vestea despre dânsul în cetatea ace- 
ea, un oarecare Alexandru, ighemon 
în Capadocia, fiind om iute şi rău, 
înștiințându-se de toate cele pentru 
Mamant, a trimis niște ostaşi călări 
în pustie să-l caute şi, aflându-l, să-l 
aducă la dânsul. 


Căutând ei pe sfântul în pustie, el se 
pogora singur din munte şi, întâm- 
pinându-i, i-a întrebat: 


- Pe cine căutaţi? Iar ei, socotind că 
este păstor şi îşi paşte oile în munte- 
le acela, îi spuseră: 


- Căutăm pe Mamant care petrece 
undeva în pustia aceasta. Oare nu 
ştii unde este? 


Mamant i-a întrebat: 


- Pentru ce îl căutaţi? lar ei au zis: 


- Este clevetit la ighemon că este 
fermecător şi ne-a trimis să-l du- 
cem la chinuit. 


Mamant le-a zis: 


- Eu vă voi spune despre dânsul, 
prietenilor, numai să veniți în coli- 
ba mea şi, odihnindu-vă puțin de 
osteneală, să vă întăriți cu hrană. 


Deci au mers ostaşii în locuinţa lui, 
iar el le-a pus înainte să mănânce 
brânză. Mâncând ei, iată, veniră, 
după obiceiul lor, cerboaicele şi ca- 
prele sălbatice cu lapte să fie mulse. 
Iar el a muls lapte și a pus înaintea 
ostașilor să bea, apoi s-a întors la 
rugăciune. Și începură a veni mai 
multe fiare pe care, văzându-le osta- 
şii, se temură şi, lăsând hrana, au 
fugit. Mamant le-a spus să nu se 
teamă, apoi le-a descoperit că el este 
cel căutat. Iar ei îi ziseră: 


- De voieşti să mergi la dregătorul, 
vino cu noi; iar de nu, dă-ne voie să 
mergem singuri, că noi nu îndrăz- 
nim să te ducem. Insă ne rugăm ție 
să nu ne vatăme fiarele. 


Iar el, mângâindu-i, le-a poruncit să 
meargă, zicându-le: 


- Mergeţi voi înainte, iar eu voi 
merge singur în urma voastră. 


Ducându-se ostaşii, aşteptau venirea 
lui la porţile cetăţii, căci credeau în 
cuvintele unui bărbat ca acela. Ma- 
mant, luând cu sine un leu, a mers 
după dânşii în cetate şi, intrând el, 
leul a rămas afară, iar ostaşii, luând 
pe Mamant, l-au pus înaintea ighe- 
monului Alexandru. Şi prinzându-l, | 
-au supus la grele chinuri. Iar leul 
acela care venise cu sfântul din pus- 
tie şi, sărind în faţa tuturor, a grăit 
cu glas omenesc către sfântul, pen- 
tru că Dumnezeu a deschis gura fia- 
rei precum oarecând a asinului lui 








Varlaam, spre arătarea tăriei Sale 
atotputernice. lar cuvintele ce le 
grăia leul erau acestea: 


- Tu eşti păstorul meu care m-ai 
păscut în munte. 


Acestea grăind, leul îndată s-a repe- 
zit la oamenii care erau acolo, mulţi- 
me multă de elini, evrei şi copii fără 
de număr, şi, închizându-se uşile de 
la ograda priveliştei, Dumnezeu aşa 
voind, a ucis acolo foarte mulţi oa- 
meni. Apoi sfântul a îmblânzit leul şi 
l-a trimis în pustie. 

Și spintecându-i-se Sfântului pânte- 
cele cu sulițe de fier, s-a mutat din 
lumea aceasta. 


Pentru copilăria sa grea de orfan, 
Dumnezeu a rânduit ca Sf. Mamant 
să fie unul dintre ocrotitorii copiilor 
şi adolescenților, iar pentru marea 
sa dragoste de animale, să fie spriji- 
nitor păstorilor. 


Să avem rugăciunile lui! 


„Aduceţi-vă aminte de 
Sfântul Mucenic, câţi 
l-aţi văzut cu ochii, câţi 
la locul acesta, adunân- 
du-vă, l-aţi avut ajută- 
tor; la câţi, chemându-i 
numele, cu singur lu- 
crul a venit, pe câţi ră- 
tăciţi în viaţă i-a povă- 
ţuit, pe câţi de neputin- 
ţe i-a tămâăduit, la câţi, 
murindu-le fiii, iarăşi 
la viaţă i-a întors, la 
câţi a lungit viaţa; toţi 
adunându-vă  împreu- 
nă, să aduceţi laudă 
mucenicului”. 


Sf. Vasile cel Mare 








CURS DE SUPRAVIEȚUIRE 


ORTODOXĂ (VI) 


alcătuit de fericitul întru pomenire 
parintele nostru SERAFIM ROSE 


REVOLUȚIA FRANCEZĂ (1) 


Epoca aceasta vine cu ideea unei frăţii universale, dincolo de orice religie. 


IL. primul rând, în acea epocă, filo- 


sofia inspiră acţiunea. Înainte 
filosofia era o problemă a claselor de 
sus, a celor cu timp liber. Acum însă 
toată lumea este atrasă înspre filoso- 
fia modernă, deoarece schimbă fieca- 
re detaliu al vieţii. În absenţa ei, nu 
ar fi existat nicio revoluţie. Chiar 
Napoleon a afirmat: „Fără Jean Jac- 
ques Rousseau, eu nu aş fi existat 
vreodată.” 


Revoluţia franceză este primul eveni- 
ment în care izbucnesc cu toată 
forţa ideile moderne. Abatele Ba- 
rruel, un contemporan al revoluţiei, 
care a scris despre aceasta, arată că 
evenimentele au fost planificate, iar 
nu întâmplătoare, aşa cum mulţi is- 
torici şi oameni de azi le consideră. 
El spunea că iacobinii (radicali care 
au preluat revoluţia) erau o sectă ca- 
re învăţa că toţi oamenii sunt egali şi 
liberi, iar în numele acestei egali- 
tăţi şi libertăţi au călcat în pici- 
oare altare şi tronuri. Din cauza 
lor au murit de la rege şi familia sa, 
la o mulţime de nobili, episcopi, pre- 
oţi, dar şi oamenii de rând care îi 
sprijineau. Este vorba de 300-400 de 
mii de asasinate, plus milioane de 
victime ale greului care a venit odată 
cu revoluţia (foametea). Iacobinii au 
afirmat apoi că aceste victime colate- 
rale au dus la o ordine mai bună a 
lumii. 


Va trebui să ne oprim și asupra idei- 
lor care au pregătit revoluţia. Primul 
răspunzător este Voltaire. Pe când 
era un tânăr student în Anglia, Vol- 
taire s-a jurat că-şi va dedica în- 
treaga viaţă distrugerii creșşti- 
nismului, pe care îl dorea înlocuit 
cu deismul (orientare filozofică-re- 
ligioasă, care recunoștea existenţa lui 
Dumnezeu numai ca o cauză primară 


şi impersonală a lumii, negând ideea 
întrupării într-o persoană; ca un cea- 
sornicar care a creat un Univers me- 
canic, după care l-a întors şi l-a lăsat 
să funcţioneze singur pe vecie. Pen- 
tru deişti, raţiunea era totul). 


Un alt filosof al epocii a fost J.J. Ro- 
usseau. Dacă Voltaire reducea totul 
la minte, Rousseau reducea totul la 
sentimente. Pentru el, Dumnezeu era 
peste tot şi ceea ce îl dominau pe om 
erau sentimentele. Dumnezeu nu e- 
xistă pentru el decât ca o forţă su- 
perioară neidentificată, iar rugăciu- 
nile sunt înlocuite de explozii de sen- 
timente. Rousseau aduce ideea de re- 
întoarcere la natură, de renunțare la 
civilizaţie. El pledează pentru lipsa 
totală de educaţie, mai ales religioasă 
şi de lăsare a copilului complet liber 
şi fără niciun fel de idei şi prejude- 
căţi. Politic vorbind, el e cel care va 
afirma că suveranitatea unui popor 
nu vine de la Dumnezeu sau de la 
monarh, ci de la poporul însuși. El 
credea că odată ce monarhii sunt 
înlăturați, masele vor fi fericite, căci 
voinţa generală va dicta celei indivi- 
duale. Dar aceasta înseamnă de fapt 
o tiranie a maselor. 


Deşi au puncte de vedere diferite, 
Voltaire şi Rousseau distrug, 
prin ideile lor, totul, mai puţin 
ceea ce susţine fiecare din ei, 
respectiv mintea şi sentimentul. 


Noi, creştinii ortodocşi, ştim că acela 
care dă la o parte Biserica, revelaţia 
și tradiţia, şi care acceptă orice îi 
spune mintea sau orice îi dic- 
tează sentimentele, îi deschide 
poarta cui? Lui Satana, desigur, 
căci el intră cu ajutorul gândurilor şi 
al sentimentelor. Aceste tulburări re- 
voluţionare, pornite de la filosofiile 
celor doi, nu pot fi explicate decât 


prin faptul că Satana le coordonează. 
EI i-a animat pe acei oameni cu tot 
felul de comploturi și idei. 


Pe lângă aceste idei filosofice, epoca 
revoluţiei franceze e dominată de so- 
cietăţile secrete, care aduc o notă o- 
cultă în peisaj. Acum se reorganizea- 
ză francmasoneria, care a încercat să 
ofere o nouă religie, adunând sub 
umbrela ei pe toţi oamenii de „bună 
credinţă”. Ea venea cu ideea unei fră- 
ţii universale, dincolo de orice reli- 
gie, iar această idee a fost preluată de 
unele grupări la modul radical. Iată 
câteva dintre teoriile lor: 


„Când, în cele din urmă, raţiunea 
va deveni religia oamenilor, 
problema va fi rezolvată.” 


ea eliberarea din sclavia religi- 

„ trebuie să urmeze destrămarea 
tg tite legăturilor sociale. Atât 
viaţa de familie, cât şi cea na- 
țională trebuie să dispară, pen- 
tru a face din întreaga rasă umană 
o mare şi fericită familie.” 


„Diminuaţi, eliminați cu totul iubi- 
rea de țară, iar oamenii vor învăța 
din nou să se iubească şi să se cu- 
noască unii pe alții ca oamenii. Nu 
va mai exista părtinire, iar legături- 
le dintre inimi se vor arăta şi se vor 
extinde.” Aceste cuvinte sunt o ex- 
presie pură a globalismului, aşa cum 
este expus el astăzi. 


Iată ce spunea fondatorul uneia din- 
tre sectele oculte ale acelui veac: 
„Noi trebuie să ştim cum să fa- 
cem din Evanghelia lui Hristos 
evanghelia noastră, din religia Sa, 
o religie a naturii, iar din religie, raţi- 
une, moralitate şi natură să facem 
religia și moralitatea drepturilor şi 
libertăţilor omului...”. (va urma) 





Ce îi datorăm 


SFÂNTULUI VARI.AAM A 


MOLDOVEI (!30 august 1657)? 


D. multe ori ne subestimăm ca 


neam, ca ortodocşi, avem impresia 
că o parte dintre sfinţii români cano- 
nizaţi nu au decât o subţire umbră de 
sfinţenie, față de alţii deja consa- 
craţi. Dar Dumnezeu rânduie pentru 
fiecare neam ceea ce îi este de folos 
şi Îşi arată lucrarea şi unde avem 
impresia că nu este atât de puternică 
sfinţenia. 


Ce ne-am fi făcut dacă nu l-ar fi ridi- 
cat pe Sf. Varlaam în mijlocul nos- 
tru? 


pb Nu am fi avut traducerea Scării 


Sfântului loan decât poate mult mai 
târziu, ceea ce ar fi sărăcit viaţa mo- 
nahală, care de sute de ani îşi are 
rădăcinile în învăţăturile acestei 
cărţi. Şi tot o traducere care i se da- 


torează şi de care ne folosim zi de zi: 
Paraclisul Maicii Domnului. 


pb Poate ar fi durat mult mai mult să 
apară prima tiparniţă în limba româ- 
nă (1640 la Iași) şi prima carte în 
limba română - Cazania sau Carte 
românească de învăţătură la dumi- 
nicile de peste an, la praznice împă- 
răteşti şi la sfinți mari (1643) (foto), 
care a pus bazele limbii românești 
culte. 


» Lupta împotriva prozelitismului 
catolic ar fi fost mai greu de dus fără 
implicare mitropolitului Varlaam, 
care a întărit şi învăţat pe ortodocşi 
în dreapta credinţă, prin cuvântul 
vorbit şi scris. 


pb Domnitorului Vasile Lupu i-ar fi 
fost greu, fără sprijinul ierarhului 

moldovean, să finalizeze minunata 
biserică Sf. Trei Ierarhi din Iaşi şi 
poate nu ar fi ştiut să o întâmpine 
aşa cum se cuvine pe Cuv. Parasche- 
va, ale cărei moaște au fost aduse 
atunci pe pământ românesc. 


Incheiem cu urarea mitropolitului de 
la începutul Cazaniei: 


„Duintru cât s-au îndurat Dumnezău 
diîntru Mila Sa de ne-au dăruit dă- 
ruim şi noi acest dar limbii romă- 
neşti, carte pre limba romănească, 
întăiu de laudă lui Dumnezău, după 
acea de învăţătură şi de folos sufle- 
telor pravoslavnici. Să iaste şi de 
puțin preţ, iară voi să o primiţi nu 
ca un lucru pementesc ce ca un odor 
ceresc, şi priînsă cetind pre noi po- 
meniți şi întru ruga voastră pre noi 
nu uitareți şi hiţi sănătoşi.” 








Din pârga roadelor mele, Părinte, 


Pe masa înţelegătorului Tău jertfelnic 
N-am alte daruri să-ți pun înainte 


Decât aceste versuri, prinos sfielnic... 


DIN PARGA ROADELOR 


V. Voiculescu 





Coaptă-n cuptorul inimii... 


Le-am frământat adânc ca pe-o pâne 


Oh, ia-le, 


Primeşte-le şi transfigurează-le, Stăpâne, 


Că sunt ale Tale dintru ale Tale. 


